Diari Oficial de la Generalitat Valenciana


Sumari del DOGV 5813, del 24-07-2008 (2008/8731)

RESOLUCIÓ de 10 de juliol de 2008, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació del conveni marc entre la Conselleria de Medi Ambient, Aigua, Urbanisme i Habitatge i les entitats gestores dels Sistemes Integrats de Gestió de residus d'aparells elèctrics i electrònics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5813

Data del DOGV
:   24-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8731


Data del document
:   10-07-2008

Organisme emissor
:   Conselleria de Presidència

Tipus de document
:   Resolució

Descriptors 

:   * material elèctric
    * gestió de residus
    * cooperació administrativa
    * administració regional

RESOLUCIÓ de 10 de juliol de 2008, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació del conveni marc entre la Conselleria de Medi Ambient, Aigua, Urbanisme i Habitatge i les entitats gestores dels Sistemes Integrats de Gestió de residus d'aparells elèctrics i electrònics. [2008/8731]
La Conselleria de Medi Ambient, Aigua, Urbanisme i Habitatge i les entitats gestores dels Sistemes Integrats de Gestió de residus d'aparells elèctrics i electrònics han subscrit, després de la tramitació prèvia reglamentària, el 29 de maig de 2008, el conveni marc per a la gestió de residuos d'aparells elèctrics i electrònics en l'àmbit territorial de la Comunitat Valenciana.
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0917/2008, i que figura com a annex d'esta resolució.
Valencia, 10 de juliol de 2008.- El director general de Relacions amb Les Corts i Secretariat del Consell: Ángel Mompó Romero.
Conveni marc entre la Generalitat, mitjançant la Conselleria de Medi Ambient, Aigua, Urbanisme i Habitatge i les entitats gestores dels sistemes integrats de gestió de residus d'aparells elèctrics i electrònics
València, 29 de maig de 2008
Reunits
D'una part, el conseller de Medi Ambient, Aigua, Urbanisme i Habitatge de la Generalitat, José Ramón García Antón, d'acord amb el Decret 8/2007, de 28 de juny, del president de la Generalitat, en representació d'aquesta, i expressament facultat per a aquest acte per Acord del Consell de data 28 de març de 2008.
D'una altra part, en nom i representació de les entitats gestores dels sistemes integrats de gestió d'aparells elèctrics i electrònics, i en concret:
José Ramón Carbajosa Morales, amb NIF: 78.843.339-M, en nom i representació de l'entitat Fundació Ecolec domiciliada al Paseo de la Castellana 93, 4ª, de Madrid, amb CIF: G-83961219, i inscrita en el Registre de Fundacions del Ministeri de Medi Ambient per Resolució de 28 de maig de 2004, fa ús de l'apoderament conferit a favor seu mitjançant escriptura atorgada davant del notari Rafael Vallejo Sabater amb data vint de desembre de dos mil sis i núm. 3148 de protocol.
Joan Riba Rovira, amb NIF: 14583128-Y, en nom i representació de l'entitat Fundació Ecotic domiciliada a l'av. Sarrià 28, 1r, 1ª, de Barcelona, amb CIF: G-63809214, i inscrita en el Registre de Fundacions del Ministeri de Medi Ambient per Resolució de 28 de maig de 2005, fa ús de l'apoderament conferit a favor seu mitjançant escriptura atorgada davant del notari Javier García Ruiz amb data vint-i-set de maig de dos mil cinc i núm. 1896 de protocol.
Ignacio Duque Oliart, amb NIF: 35.167.458-L en nom i representació de l'entitat Europeten Recycling Platform, ERP SAS, domiciliada en el núm. 80 de la Rue Camille Desmoulins, 92173 Issy les Moulineaux, França, amb CIF: R-27415632V [1], i inscrita en el Registre Mercantil de Nanterre (Registre du Commerce) amb el número 664799344, fa ús de l'apoderament conferit a favor seu mitjançant escriptura de constitució de sucursal a Espanya davant del notari Antonio Luis Reina Gutiérrez amb data 1 de juny de 2005 i núm. del seu protocol 1841 i escriptura d'elevació a públic de decisions del president de la societat davant del notari Angel Almoguera Gómez amb data 23 abril de 2007 i núm. de protocol 1659.
José Pérez García, amb NIF: 7.603.261-A, en nom i representació de l'entitat Fundació Ecoasimelec domiciliada al c/ Orense 62 de Madrid, amb CIF: G-84342963, i inscrita en el Registre de Fundacions del Ministeri de Medi Ambient per Resolució de 14 de juny de 2005, fa ús de l'apoderament conferit en favor seu mitjançant escriptura atorgada davant del notari José María de Prada Guaita amb data vint-i-set d'abril de dos mil cinc i núm. 1523 de protocol.
José Pérez García, amb NIF: 1.310.888-L, en nom i representació de l'entitat Fundació Ecofimàtica domiciliada al c/ Orense 62 de Madrid, amb CIF: G-83296772, i inscrita en el Registre de Fundacions del Ministeri de Medi Ambient per Resolució d'11 de novembre de 2002, fa ús de l'apoderament conferit a favor seu mitjançant escriptura atorgada davant del notari José María de Prada Guaita amb data tretze de febrer de dos mil dos i núm. 488 de protocol.
José Pérez García, amb NIF: 5.517.720-N, en nom i representació de l'entitat Fundació Tragamòbil domiciliada al c/ Orense 62 de Madrid, amb CIF: G-83773739, i inscrita en el Registre de Fundacions del Ministeri de Medi Ambient per Resolució de 7 de setembre de 2004, fa ús de l'apoderament conferit a favor seu mitjançant escriptura atorgada davant del notari José María de Prada Guaita amb data dèsset de juliol de dos mil tres i núm. 2728 de protocol.
Juan Carlos Enrique Moreno, amb NIF: 33.841.333-I, en nom i representació de l'entitat Associació Ambilamp domiciliada al c/ Orense 70, 9 esq., de Madrid, amb CIF: G-84397959, i inscrita en el Registre Nacional d'Associacions del Ministeri de l'Interior per Resolució de 26 de juliol de 2005, fa ús de l'apoderament conferit a favor seu mitjançant escriptura atorgada davant del notari Francisco Javier Cedrón López-Guerrero amb data vint-i-dos de novembre de dos mil sis i núm. 2664 de protocol.
Teresa Mejía Tejedor, amb NIF: 52.367.234-T, en nom i representació de l'entitat Fundació Ecolum domiciliada al c/ Jorge Juan 47, 1ª, de Madrid, amb CIF: G-84171362, i inscrita en el Registre de Fundacions del Ministeri de Medi Ambient per Resolució de 7 de febrer de 2005, fa ús d'apoderament conferit en favor seu mitjançant escriptura atorgada davant del notari Augusto Gómez-Martinho Cruz amb data vint-i-set de desembre de dos mil cinc i núm. 5747 de protocol.
José Miguel Vendrell Guillem, amb NIF 67.464.510-J, en nom i representació de l'entitat Fundació ECORAEE's domiciliada al c/ Fontanars dels Alforins 60, 1r de València, amb CIF: G-97649016, i inscrita en el Registre de Fundacions del Ministeri de Medi Ambient per Resolució de 30 de novembre de 2005, fa ús de l'apoderament conferit a favor seu mitjançant escriptura atorgada davant del notari Enrique Farres Reig amb data divuit d'octubre de dos mil cinc i núm. 1855 de protocol.
Tots ells es reconeixen la capacitat legal necessària per a subscriure aquest conveni i amb aquest fi
Exposen
Primer. El Reial decret 208/2005, de 25 de febrer, sobre aparells elèctrics i electrònics i la gestió dels seus residus, estableix les condicions tècniques i de qualitat ecològica que han de respectar-se en la recollida i la gestió d'aquests residus, d'acord amb les directives 2002/96/CE del Parlament Europeu i del Consell, de 27 de gener de 2003, sobre residus d'aparells elèctrics i electrònics, modificada per l'article 9 de la Directiva 2003/108/CE del Parlament Europeu i del Consell, de 8 de desembre de 2003.
Segon. L'esmentat Reial decret determina que la responsabilitat d'assegurar la bona gestió dels residus d'aparells elèctrics i electrònics -en endavant RAEE-, començant per la seua recollida selectiva, i l'èxit dels objectius ecològics que hi figuren, correspon als productors d'acord amb la definició desenvolupada en l'article 2.C.
Tercer. Els productors dels aparells elèctrics i electrònics -en endavant AEE- podran complir aquestes obligacions bé de forma individual, segons el que preveu la Llei 10/1998, de 21 d'abril, de residus, siga mitjançant la seua adhesió a un sistema integrat de gestió -en endavant SIG-. L'adhesió dels productors als SIG serà voluntària i, si es produeix, comportarà la transferència de la responsabilitat del productor al SIG.
Quart. D'acord amb l'article 7.2 del Reial decret 208/2005, de 25 de febrer, sobre aparells elèctrics i electrònics i la gestió dels residus d'aquests, i per raó de l'article 7 de la Llei 10/1998, de 21 d'abril, de residus, correspon sufragar el cost de la recollida selectiva d'aquests residus procedents de llars particulars als productors dels AEE que gestionen individualment els seus residus, o, si és el cas, als SIG, des dels punts de lliurament. A aquest efecte es podrà subscriure un conveni marc amb les comunitats autònomes, al qual podran adherir-se voluntàriament els ens locals, per a facilitar a aquests la percepció dels costos efectivament suportats per la recollida selectiva d'aquest tipus de residus.
Cinqué. Pel que fa al finançament dels costos de gestió dels RAEE posats en el mercat abans del 13 d'agost de 2005 i d'aparells que no provinguen de llars particulars caldrà ajustar-se al que estableix la disposició addicional 2ª del Reial decret 208/2005.
Sisé. Les entitats locals han participat en el procés d'elaboració d'aquest conveni marc mitjançant la Federació Valenciana de Municipis i Províncies, d'acord amb el que preveu el Reial decret 208/2005 i la resta de normativa aplicable.
Seté. Que la Comunitat Valenciana disposa d'un Pla integral de residus aprovat pel Decret 317/1997, de 24 de desembre, del Govern Valencià, pel qual correspon a la Generalitat, mitjançant la conselleria competent en cada moment en matèria de medi ambient, acordar amb les entitats gestores dels sistemes integrats de gestió d'aparells elèctrics i electrònics, un conveni marc.
Així mateix també es disposa dels plans zonals de residus urbans que engloben a tots els municipis de la Comunitat Valenciana, aprovats d'acord amb els articles 28 i següents de la Llei 10/2000, de 12 de desembre, de residus de la Comunitat Valenciana, i, entre les matèries de desenvolupament dels quals es troba la recollida selectiva de residus urbans.
L'execució d'aquests plans zonals, que es constitueixen com a instruments de desenvolupament i millora del Pla integral de residus, detallant i adaptant les previsions d'aquest a cada zona que delimiten, s'encarrega als consorcis constituïts per l'agrupació dels municipis que integren els esmentats plans zonals com a òrgans de govern d'aquests.
Les entitats encarregades de l'execució de les previsions dels plans zonals de residus urbans a la Comunitat Valenciana són les següents: Consorci de la Zona I, Consorci de les Zones II, IV i V, Consorci de l'Àrea de Gestió 2 de les Zones III i VIII, entitat Metropolitana per al Tractament de Residus (EMTRE), Consorci de les Zones VI, VII i IX, Consorci de l'Àrea de Gestió 1 de les Zones X, XI i XII, Consorci de l'Àrea de Gestió 2 de les Zones X, XI i XII, Consorci de la Zona XIII, Consorci de la Zona XIV, Consorci de la Zona XV, Ajuntament d'Alacant, Consorci de la Zona XVIII i Consorci de la Zona XVIII.
Entre les competències que assumeixen aquests consorcis es troben les de desenvolupar qualsevol línia d'actuació en relació amb les operacions de gestió de residus de competència municipal, com també aquelles altres que els siguen delegades per les administracions públiques.
Vuité. De conformitat amb el que s'ha exposat, i sent aquesta la via per a instrumentar la participació voluntària dels consorcis i la resta d'entitats locals de la Comunitat Valenciana amb els SIG, ambdues parts acorden la formalització d'aquest conveni marc, d'acord amb el que preveuen les corresponents autoritzacions concedides als esmentats SIG i a les següents
Clàusules
Primera. Objecte
Aquest conveni marc té com a objecte regular els compromisos de la Conselleria de Medi Ambient, Aigua, Urbanisme i Habitatge, dels consorcis i la resta d'entitats locals que voluntàriament s'adherisquen a aquest i de les entitats gestores dels SIG de RAEE, pel que fa a la gestió de residus d'aparells elèctrics i electrònics en l'àmbit territorial de la Comunitat Valenciana, establint les condicions generals que s'han d'aplicar a tots els consorcis i a la resta d'entitats locals que participen en aquesta gestió com també regular les condicions econòmiques que regiran les relacions entre les parts.
En aquest sentit, en allò no previst en aquest conveni marc, caldrà ajustar-se al que disposa el Reial decret 208/2005, de 25 de febrer, sobre aparells elèctrics i electrònics i la gestió dels seus residus, com també en les autoritzacions concedides a cadascun dels SIG de RAEE firmants d'aquest conveni marc.
Segona. Actuacions objecte del conveni
Les actuacions que es duran a terme en l'àmbit d'aquest conveni marc són les que s'indiquen a continuació:
2.1. Establir els compromisos necessaris per a garantir el compliment dels objectius de recollida, valoritació, reutilització i reciclatge previstos en l'article 9 del Reial decret 208/2005 en l'àmbit de la Comunitat Valenciana.
2.2. Regular les mesures per al finançament de la recollida selectiva dels RAEE per part de les entitats gestores dels SIG de RAEE, que serà sufragada íntegrament per aquests.
2.3. Establir l'aportació econòmica que les entitats gestores dels SIG de RAEE hauran de pagar als consorcis i la resta d'entitats locals, d'acord amb el que preveu el Reial decret 208/2005, de 25 de febrer, sobre aparells elèctrics i electrònics i la gestió dels seus residus en l'àmbit de la Comunitat Valenciana. Aquesta aportació és la que desenvolupa l'annex II d'aquest conveni marc.
2.4. Regular la participació voluntària dels consorcis i la resta d'entitats locals en els SIG de RAEE, establint els mecanismes d'adhesió a aquest conveni marc.
2.5. Promoure el desenvolupament de sistemes de recollida selectiva dels RAEE amb criteris d'acceptació social, eficiència tècnica i viabilitat ambiental i econòmica, tenint en compte les prescripcions establides en els plans zonals de residus urbans aprovats per la Conselleria de Medi Ambient, Aigua, Urbanisme i Habitatge, assegurant en tot cas, la universalitat d'aquest servei.
2.6. Realitzar campanyes d'informació i sensibilització ambiental per a augmentar el grau d'eficàcia en la recollida selectiva i assegurar l'èxit dels objectius marcats en el Reial decret 208/2005.
2.7. Promoure la implantació i continuïtat de la recollida selectiva de residus d'aparells elèctrics i electrònics, com també de les infraestructures necessàries per fer-ho en l'àmbit de la Comunitat Valenciana.
2.8. Establir els fluxos d'informació entre la Conselleria de Medi Ambient, Aigua, Urbanisme i Habitatge, els SIG de RAEE firmants d'aquest conveni marc i els consorcis i la resta d'entitats locals adherides a aquest.
2.9. Promoure la prevenció en la generació de RAEE, com també la reducció de l'impacte ambiental dels RAEE generats.
Tercera. Compromisos de la Conselleria de Medi Ambient, Aigua, Urbanisme i Habitatge
La Conselleria de Medi Ambient, Aigua, Urbanisme i Habitatge es compromet, dins de l'àmbit de les seues competències i en els termes fixats en aquest conveni marc, a col·laborar amb els consorcis i la resta d'entitats locals i amb els SIG de RAEE firmants d'aquest conveni marc en la implantació d'un sistema de recollida selectiva en l'àmbit de les obligacions establides en el Reial decret 208/2005, de 25 de febrer, sobre aparells elèctrics i electrònics i la gestió dels seus residus i la resta de normativa aplicable, i en concret a:
3.1. Establir els mecanismes necessaris per a facilitar que els consorcis i la resta d'entitats locals puguen adherir-se a aquest conveni marc, inclosa tant la informació i difusió del seu contingut com la necessària cooperació i assessoria tècnica i jurídica. Aquestes adhesions hauran de ser degudament notificades a la Conselleria de Medi Ambient, Aigua, Urbanisme i Habitatge, la qual al seu torn les comunicarà als SIG de RAEE firmants d'aquest conveni marc, mitjançant la seua Oficina de Coordinació, a l'efecte que aquella puga organitzar els seus sistemes logístics de recollida i gestió de RAEE.
3.2. Garantir que els consorcis i la resta d'entitats locals reben les compensacions econòmiques que estableix el Reial decret 208/2005, de 25 de febrer, sobre aparells elèctrics i electrònics i la gestió dels seus residus una vegada s'hagen adherit en la forma que es detalla en l'annex II d'aquest conveni marc. A aquest efecte, els consorcis i la resta d'entitats locals podran requerir la intervenció, en qualitat d'àrbitre, de la Conselleria de Medi Ambient, Aigua, Urbanisme i Habitatge davant dels problemes que puguen sorgir en la percepció d'aquestes compensacions.
3.3. Dissenyar i coordinar, en col·laboració amb els SIG de RAEE firmants d'aquest conveni marc i dels consorcis i la resta d'entitats locals adherits, a través de la comissió de seguiment les campanyes d'informació i sensibilització que es consideren necessàries per a fer efectiva la recollida selectiva de RAEE i complir els objectius del Reial decret 208/2005, de 25 de febrer, sobre aparells elèctrics i electrònics i la gestió dels seus residus.
3.4. Col·laborar amb els consorcis i la resta d'entitats locals en la implantació de mesures tendents a l'efectiva posada en marxa, ampliació i millora de la recollida selectiva i la recuperació de RAEE.
3.5. Col·laborar amb els consorcis i la resta d'entitats locals per a facilitar el compliment de qualssevol altres obligacions establides en el Reial decret 208/2005, sobre aparells elèctrics i electrònics i la gestió dels seus residus.
3.6. Col·laborar amb els consorcis i la resta d'entitats locals en la posada en marxa de dispositius d'inspecció, control i policia ambiental per al seguiment de les obligacions i actuacions previstes en aquest conveni i dins de l'àmbit de les competències de la Conselleria de Medi Ambient, Aigua, Urbanisme i Habitatge.
3.7. Intercanviar amb els SIG firmants aquest conveni marc i amb els consorcis i la resta d'entitats locals qualsevol altra informació d'interés per al correcte compliment de les mesures previstes, en particular de les relatives als resultats que s'obtinguen en la recollida selectiva i gestió dels RAEE a la Comunitat Valenciana.
Quarta. Compromisos que adquireixen les entitats gestores dels SIG
En els termes establits en aquest conveni marc, i tenint en compte els termes de l'autorització administrativa concedida a cadascuna les entitats gestores dels SIG de RAEE, aquestes es comprometen en l'àmbit geogràfic de la Comunitat Valenciana a:
4.1. Responsabilitzar-se de la gestió dels RAEE posats en el mercat pels productors adherits a un o més dels SIG firmants d'aquest conveni marc, i aquesta gestió podrà realitzar-se siga directament per mitjans propis, o siga a través de terceres empreses autoritzades. Les categories de RAEE, la gestió de les quals és responsabilitat de les entitats gestores dels SIG de RAEE són les que consten en cadascuna de les autoritzacions concedides als SIG de RAEE firmants d'aquest conveni marc i la definició de la qual queda establida en el Reial decret que els regula.
4.2. Finançar el sistema integrat de gestió de RAEE segons el que estableix Reial decret 208/2005 i en les autoritzacions concedides als SIG de RAEE firmants d'aquest conveni marc. A aquest efecte, les aportacions econòmiques realitzades per la posada en el mercat dels RAEE hauran de ser suficients per a cobrir els costos que hagen de suportar els consorcis i la resta d'entitats locals.
4.3. Efectuar el pagament dels imports previstos als consorcis i la resta d'entitats locals de la Comunitat Valenciana adherides a aquest conveni marc, en concepte de recollida, transport, emmagatzemament o gestió final, de conformitat amb l'article 7.2 del Reial decret 208/2005, de 25 de febrer, i amb l'article 7 de la Llei 10/1998, de residus. Aquests pagaments es realitzaran d'acord amb el que preveu l'annex II d'aquest conveni marc.
4.4. Aconseguir, com a mínim, els objectius de reutilització, reciclatge i valorització previstos en l'article 9 del Reial decret 208/2005 i assumir les mesures necessàries per a aconseguir-los, en l'àmbit territorial de la Comunitat Valenciana. Per a això, hauran de posar en marxa un servei, propi o a través de tercers, de recollida dels RAEE depositats en ecoparcs, instal·lacions d'emmagatzemament temporal proposades pels consorcis i la resta d'entitats locals o altres punts de lliurament que complisquen les condicions tècniques recollides en l'annex IV d'aquest conveni marc.
4.5. Garantir el reciclatge i la valorització dels materials recuperats procedents dels distints sistemes previstos en aquest conveni marc. Ambdues operacions de gestió es duran a terme a través de gestors autoritzats.
4.6. Observar els principis d'equilibri territorial, d'universalitat del servei, com també els de proximitat i autosuficiència recollits en els plans zonals de residus urbans, donant prioritat a les instal·lacions de tractament ubicades en l'àmbit territorial de la Comunitat Valenciana, sempre que aquestes disposen de la capacitat suficient.
4.7. Realitzar campanyes d'informació, conscienciació ciutadana i sensibilització ambiental, per a augmentar el grau d'eficàcia en la recollida selectiva dels RAEE, amb vista a facilitar l'èxit dels objectius ecològics que es pretenen. Per a això, hauran de participar en el finançament de campanyes de sensibilització en la forma i quantitats establides en l'annex II d'aquest conveni marc, com també en les autoritzacions individuals de cadascun. Aquestes campanyes de sensibilització s'integraran per a tots els tipus de residus d'aparells elèctrics i electrònics, en l'àmbit territorial de la Comunitat Valenciana, i aniran dirigides tant als ciutadans com als distribuïdors i instal·ladors, i hauran de realitzar-se en castellà i valencià.
Les campanyes de sensibilització hauran de ser aprovades per la Comissió de Seguiment que es desenvolupa en la clàusula vuitena d'aquest conveni marc i es coordinaran amb les campanyes de comunicació dels SIG d'envasos. El finançament requerit cobrirà, una vegada finalitze la campanya anual de sensibilització, un estudi posterior d'avaluació dels resultats obtinguts i una presentació de propostes de millora per a la següent campanya.
4.8. Constituir una oficina de coordinació entre les entitats gestores dels SIG de RAEE, de manera que es faça possible a les administracions un diàleg àgil i fluid amb tots els SIG i que permeta a aquestes comprovar el compliment del Reial decret 208/2005, de 25 de febrer, sobre aparells elèctrics i electrònics i la gestió dels seus residus. El règim de funcionament d'aquesta oficina de Coordinació s'ajustarà al que disposa l'annex III. Aquesta oficina estarà operativa en el termini que es detalla en cadascuna de les autoritzacions a les entitats gestores dels SIG de firmants d'aquest conveni marc.
4.9. Subministrar als distribuïdors i, si és el cas, als consorcis i la resta d'entitats locals, els elements necessaris per a facilitar l'emmagatzemament temporal dels RAEE segons les condicions tècniques recollides en l'annex IV d'aquest conveni marc; en particular, dotar de gàbies o contenidors els ecoparcs o punts d'emmagatzemament, assumint el cost d'adquisició d'aquestes. En aquests punts, la manipulació dels RAEE s'haurà de fer de manera que s'afavorisca la reutilització d'aparells sencers o dels seus elements, com també la posterior descontaminació, reciclatge i valorització dels elements no reutilitzables.
4.10. Acceptar, des de la firma d'aquest conveni marc l'adhesió de tots i cadascun dels consorcis i la resta d'entitats locals de la Comunitat Valenciana a la recollida selectiva de RAEE, mitjançant la firma del corresponent protocol d'adhesió previst en l'annex I.
Cinquena. Compromisos dels consorcis i la resta d'entitats locals
Dins de l'àmbit de les seues competències, els consorcis i la resta d'entitats locals assumiran, mitjançant l'adhesió a aquest conveni marc, els compromisos següents:
5.1. L'acceptació formal de totes les condicions establides en aquest conveni marc i, en particular, d'aquelles contingudes en l'annex II.
5.2. Els consorcis i la resta d'entitats locals que voluntàriament subscriguen aquest conveni marc hauran de comunicar-ho a la Conselleria de Medi Ambient, Aigua, Urbanisme i Habitatge en la forma i els terminis establits en la clàusula sisena d'aquest conveni marc.
5.3. Realitzar la recollida selectiva dels RAEE, com també el seu transport fins als ecoparcs, les instal·lacions d'emmagatzemament temporal proposades pels consorcis i la resta d'entitats locals o altres punts de lliurament, en els termes establits en aquest conveni marc. En aquests punts seran els SIG de RAEE firmants d'aquest conveni marc els que es faran càrrec de tots els RAEE lliurats.
5.4. Els consorcis i la resta d'entitats locals adoptaran les mesures necessàries per a facilitar l'efectiva implantació dels SIG de RAEE firmants d'aquest conveni en el seu àmbit territorial, d'acord amb les condicions establides en l'annex IV d'aquest conveni marc i en concordança amb allò que s'ha establit en cada un dels plans zonals de residus urbans aprovats.
5.5. Facilitar el desenvolupament i fomentar la posada en marxa de campanyes de comunicació en el seu àmbit territorial, tenint en compte les directrius emanades de la comissió de seguiment.
5.6. Promoure l'adequació de les ordenances sobre residus urbans, els contractes relatius a la gestió dels residus urbans -en els supòsits que la gestió dels serveis corresponents siga indirecta-, com també altres disposicions aplicables, a fi de possibilitar el compliment de les obligacions assumides mitjançant l'adhesió al conveni.
Sisena. Participació dels consorcis i la resta d'entitats locals
L'adhesió dels consorcis i la resta d'entitats locals que voluntàriament vullguen adherir-se aquest conveni marc quedarà subjecta a la realització dels tràmits següents:
1. Adopció per part del ple de la corporació d'un acord exprés que preveja els aspectes següents:
a) Aprovació de la implantació de la recollida selectiva de RAEE en el corresponent àmbit territorial.
b) Acceptació de la totalitat de les condicions reflectides en aquest conveni marc.
c) Autorització al president de la corporació a fi de la firma del protocol d'adhesió que figura en l'annex I, com també de la totalitat dels documents que es deriven de l'adhesió.
2. En el cas que els consorcis i la resta d'entitats locals decidisquen que siga una entitat pública o un tercer privat qui perceba les corresponents compensacions econòmiques establides en l'annex II, derivades de l'adhesió a aquest conveni marc, haurà d'adjuntar un acord de delegació dels drets de facturació i cobrament en l'entitat designada de la que es facilitarà el seu nom, domicili social i número d'identificació fiscal.
3. En el cas que els acords anteriors hagen sigut adoptats per la Junta de Govern haurà de remetre's un document expedit per la secretaria de la corporació, acreditant la delegació de competències en aquest òrgan.
4. Firma del protocol d'adhesió, que haurà d'ajustar-se al model que figura en l'annex I.
Tots els acords adoptats, com també el protocol d'adhesió firmat hauran d'enviar-se a la Conselleria de Medi Ambient, Aigua, Urbanisme i Habitatge en dos exemplars.
La Conselleria de Medi Ambient, Aigua, Urbanisme i Habitatge notificarà als SIG de RAEE firmants d'aquest conveni marc, mitjançant la seua Oficina de Coordinació, l'adhesió de cada nou consorci o entitat local participant, i li remetrà un exemplar del protocol d'adhesió degudament emplenat i subscrit, i un altre exemplar haurà de quedar en poder de la direcció general competent.
Els protocols d'adhesió entraran en vigor a la firma i tindran una duració inicial fins al final de la vigència d'aquest conveni marc, i quedaran automàticament renovats en tots els seus termes en el cas de pròrroga d'aquest, de conformitat amb el que estableix la clàusula deu, excepte en el cas que el consorci o l'entitat local adherida adopte acord exprés en sentit contrari mitjançant el ple, en el termini màxim de tres mesos a partir de l'endemà que reba la comunicació d'aquesta pròrroga per part de la Conselleria de Medi Ambient, Aigua, Urbanisme i Habitatge. En aquest cas, haurà de ser remés el certificat de l'acord plenari adoptat a la Conselleria de Medi Ambient, Aigua, Urbanisme i Habitatge en el termini màxim de quinze dies naturals comptadors a partir de l'endemà de l'adopció.
Setena. Transmissió de la titularitat dels RAEE
7.1. Els consorcis i la resta d'entitats locals que s'adherisquen a aquest conveni marc són titulars dels RAEE des del moment que aquestes comencen a exercir, respecte d'aquests, directament o indirectament, les funcions de recollida o transport i, en conseqüència, des del corresponent lliurament per part dels ciutadans. Això implica que a partir d'aquest moment els consorcis i la resta d'entitats locals assumeixen les responsabilitats de tota índole respecte a aquests.
7.2. Els SIG de RAEE firmants d'aquest conveni seran titulars dels RAEE, en el moment que els retiren, per ells mateixos o a través d'un tercer autoritzat, d'ecoparcs, instal·lacions d'emmagatzemament temporal o qualssevol altres punts de lliurament proposats pels consorcis i la resta d'entitats locals, assumint qualsevol responsabilitat sobre qualsevol menyscabament o pèrdua que aquests patisquen, com també dels danys que puguen derivar-se de les operacions de gestió d'aquests, incloent els causats a tercers i al medi ambient.
Vuitena. Comissió de seguiment
Amb la firma d'aquest conveni marc queda constituïda una comissió de seguiment per tal de coordinar les actuacions de les parts firmants en el desenvolupament d'aquest. La comissió de seguiment estarà formada pels membres següent, amb veu i vot:
a) Presidència: El director general per al Canvi Climàtic de la Conselleria de Medi Ambient, Aigua, Urbanisme i Habitatge o persona que designe.
b) Vocals:
- 2 representants de la Conselleria de Medi Ambient, Aigua, Urbanisme i Habitatge, un dels quals tindrà la secretaria de la Comissió.
- 3 representants dels consorcis i la resta d'entitats locals adherides al conveni marc.
- 3 representants dels SIG de RAEE, designats per les pròpies entitats gestores dels SIG.
En tot cas, els membres de la comissió de seguiment podran estar eventualment assistits per consellers tècnics, econòmics o jurídics. Així mateix, hauran de nomenar-se suplents dels membres de la comissió de seguiment.
La comissió de seguiment es reunirà ordinàriament dues vegades l'any, sense perjudici de les reunions extraordinàries que es puguen efectuar a petició de qualsevol de les parts firmants del conveni, amb l'aprovació prèvia del president de la comissió.
A la comissió de seguiment se li atribueixen les funcions següents:
- Constituir-se com a via de participació per a tots aquells consorcis i la resta d'entitats locals que formalitzen la seua adhesió a aquest conveni marc.
- Resoldre quantes qüestions tècniques, interpretatives o pràctiques, plantejades per les parts, se susciten en el curs del compliment d'aquest conveni marc, amb la finalitat d'aconseguir solucions de consens als problemes que puguen sorgir.
- Estudiar, valorar i proposar nous criteris o modificar els existents, relatius a la prestació del servei de recollida selectiva en qualsevol de les modalitats descrites en l'annex IV.
- Vetlar per la unificació de criteris en el sistema d'emmagatzemament d'aquelles instal·lacions dependents dels consorcis i la resta d'entitats locals. En particular, aprovar la proposta de l'Oficina de Coordinació en l'elecció de les gàbies o contenidors que hauran de lliurar-se als ecoparcs o punts d'emmagatzemament, a cost de cadascun dels SIG de RAEE firmants d'aquest conveni marc.
- Aprovar l'actualització anual de les compensacions econòmiques per cada un dels conceptes reflectits en l'annex II d'aquest conveni marc, d'acord amb els criteris de revisió que en aquest s'estableixen.
- Aprovar la sol·licitud de cobrament d'aquelles entitats que, no havent formalitzat la seua adhesió a aquest conveni marc, puguen acreditar pagaments efectuats per la gestió de RAEE en el període que comprén des del 13 d'agost de 2005 fins a la data d'entrada en vigor d'aquest conveni marc.
- Supervisar les actuacions que es deriven de l'aplicació d'aquest conveni marc, de la seua interpretació o de les propostes de modificació, si escau. En aquest últim cas, qualsevol modificació d'aquest conveni que implique alguna alteració substancial del seu funcionament o de les condicions econòmiques en aquest contingudes, s'incorporarà com a addenda una vegada aprovada.
- Aprovar els pressupostos i el contingut de les campanyes de conscienciació ciutadana i sensibilització social acordant amb aquest fi el muntant econòmic que es destinarà a cadascuna en funció de l'objectiu que es pretén i l'àmbit d'aplicació en què es desenvoluparà.
- Estudiar qualsevol sol·licitud presentada pels consorcis i la resta d'entitats locals.
Les decisions i acords d'aquesta comissió es prendran pel vot favorable d'almenys Ÿ dels membres representats d'aquesta.
Novena. Penalitzacions
Les parts acorden que, en el supòsit d'incompliment per part dels SIG de RAEE firmants d'aquest conveni marc de les obligacions derivades d'aquest i que no siga determinant de la seua resolució, la Conselleria de Medi Ambient, Aigua, Urbanisme i Habitatge podrà exigir una penalització del 2% sobre les quantitats que, en concepte d'aportació, hagen de pagar els SIG de RAEE durant el mes natural en què s'haja produït l'incompliment.
Això sense perjudici del que disposa la clàusula tretze respecte a les causes de resolució anticipada i rescissió del conveni marc, i de les conseqüències derivades d'aquestes.
Deu. Durada
La durada màxima d'aquest conveni marc serà de cinc anys, amb caràcter general, des de la data de la firma. No obstant això, si abans d'aquest termini s'haguera produït la caducitat en l'autorització d'algun SIG de RAEE firmant d'aquest conveni marc, quedaria sense efecte per a aquest SIG en qüestió fins que se li haja renovat, si és el cas, l'autorització.
Pel que fa a les obligacions econòmiques de les entitats gestores dels SIG de RAEE respecte dels consorcis i la resta d'entitats locals, referides a la recollida, emmagatzemament i gestió final dels RAEE amb anterioritat a l'entrada en vigor d'aquest conveni marc, es prendrà com a data de referència la del 13 d'agost de 2005.
Les condicions d'aquest conveni marc podran ser revisades si en el futur es produeixen modificacions normatives que puguen incidir directament en els seus continguts.
En cas de renovació de totes o alguna de les autoritzacions dels SIG de RAEE, aquest conveni marc s'entendrà prorrogat per un termini de sis mesos, renovant-se automàticament per períodes de la mateixa durada, excepte comunicació expressa en contra de la Conselleria de Medi Ambient, Aigua, Urbanisme i Habitatge o de les entitats autoritzades, realitzada almenys amb quinze dies d'antelació a la data d'acabament d'aquest conveni marc o de qualsevol de les pròrrogues.
A fi de garantir la viabilitat tècnica i econòmica dels SIG de RAEE a la Comunitat Valenciana, si aquest conveni marc deixa de tenir vigència per alguna raó, es mantindran les condicions de finançament i funcionament previstes en aquest fins que no s'acorde un nou conveni.
Onze. Novació
En el cas que entre en vigor alguna disposició legal o decisió judicial que puga afectar l'execució d'aquest conveni marc i els drets i obligacions de les parts en aquest establits, quedarà tàcitament modificat sense necessitat d'un nou pacte entre les parts, i haurà d'interpretar-se i complir-se d'ara en endavant de manera que la norma en qüestió resulte correctament aplicada. No obstant això, en el cas que la norma implique la necessitat modificar alguna clàusula del conveni marc a l'efecte d'ajustar-ho a aquesta, ambdues parts es comprometen, en el termini màxim de trenta dies naturals des de l'entrada en vigor de la disposició legal o decisió judicial, a informar l'altra part i prendre les mesures necessàries a l'efecte de modificar els aspectes que requerisquen aquest ajust. En el cas que no siga possible arribar a un acord sobre els termes en què haja de quedar modificat el conveni marc, se suspendrà l'eficàcia d'aquest en tant s'obté aquell.
Dotze. Naturalesa i jurisdicció
Aquest conveni té naturalesa administrativa, i en la seua interpretació i desenvolupament es regeix per l'ordenament jurídic administratiu, amb expressa submissió de les parts a la jurisdicció contenciosa administrativa dels tribunals de València.
Tretze. Causes de resolució del conveni
Aquest conveni es resoldrà:
- Per transcurs del termini fixat com a duració en el conveni.
- Per mutu acord de les parts que intervenen en el conveni.
- Per impossibilitat d'aconseguir l'objecte o la finalitat prevista en aquest conveni.
- Per qualsevol de les causes de resolució previstes en el marc normatiu vigent.
- Per falta de viabilitat econòmica o tècnica dels SIG de RAEE.
- Per la suspensió, caducitat, incompliment o revocació d'alguna autorització dels sistemes integrats de gestió, i en aquest cas el conveni quedaria resolt respecte del sistema integrat de gestió l'autorització del qual resultara afectada.
Catorze. Efectes de la rescissió o resolució anticipada del conveni marc
En el cas que en el moment d'instar-se la rescissió d'aquest conveni marc, en alguna de les formes previstes en la clàusula anterior, els consorcis i la resta d'entitats locals hagen prestat serveis de recollida i gestió de RAEE que es troben pendents de pagament, les entitats gestores dels SIG hauran de pagar la corresponent compensació econòmica als esmentats consorcis i la resta d'entitats locals.
Quinze. Causes de resolució de l'adhesió dels consorcis i la resta d'entitats locals
Seran causa de resolució de l'adhesió dels consorcis i la resta d'entitats locals:
- L'incompliment de les obligacions que corresponen als consorcis i la resta d'entitats locals adherides a aquest conveni marc.
- El desistiment voluntari dels consorcis i la resta d'entitats locals a l'adhesió d'aquest conveni marc.
- Qualsevol de les causes previstes en el marc normatiu vigent.
Setze. Eficàcia
L'eficàcia d'aquest conveni marc, per a cadascuna de les entitats gestores dels SIG, queda condicionada a la vigència de la corresponent autorització com a sistema integrat de gestió de residus d'aparells elèctrics i electrònics, d'acord amb la normativa específica d'aplicació.
I prova de conformitat amb quant precedeix, ambdues parts subscriuen aquest conveni marc en dotze exemplars en el lloc i la data expressats en l'encapçalament.
El conseller de Medio Ambiente, Agua, Urbanismo y Vivienda. José Ramón García Antón.
Fundación Ecolec. José Ramón Carbajosa Morales.
Fundación Ecotic. Joan Riba Rovira.
European Recycling Platform SAS. Ignacio Duque Oliart.
Fundación Ecoasimelec. José Pérez García.
Fundación Ecofimatica. José Pérez García.
Fundación Tragamovil. José Pérez García.
Asociación Ambilamp. Juan Carlos Enrique Moreno.
Fundación Ecolum. Teresa Mejía Tejedor.
Fundación-Raee's. José Miguel Vendrell Guillem.ANNEX I
Model de protocol d'adhesió
1. Adhesió
Per mitjà d'aquest protocol el Consorci o Entitat Local de ..............................., s'adhereix al conveni marc firmat, amb data ....... de ......... de 20..., entre la Generalitat Valenciana, mitjançant la Conselleria de Medi Ambient, Aigua, Urbanisme i Habitatge i les entitats gestores dels SIG de RAEE firmants d'aquest, d'acord amb el que disposa l'article 7.2 del Reial decret 208/2005, de 25 de febrer, sobre aparells elèctrics i electrònics i la gestió dels seus residus, assumint el Consorci o Entitat Local ........................, tots els compromisos i les condicions que es defineixen en aquest.
Prèviament a la firma del present protocol, el ple de la corporació, en sessió celebrada en data ......................... ha adoptat aquest acord pel qual s'accepten les condicions de l'esmentat conveni marc.
Atés que les autoritzacions als SIG de RAEE preveuen que les entitats locals o consorcis puguen participar voluntàriament en el sistema integrat autoritzat, aquesta es fa efectiva mitjançant l'adhesió al conveni marc subscrit entre la Generalitat Valenciana, mitjançant la Conselleria de Medi Ambient, Aigua, Urbanisme i Habitatge, i els SIG firmants d'aquest conveni marc.
2. Coneixement del conveni marc
L'entitat local o consorci coneix el contingut del conveni marc entre la Generalitat Valenciana, mitjançant la Conselleria de Medi Ambient, Aigua, Urbanisme i Habitatge i els SIG de RAEE firmants, inclosos tots els seus annexos, quedant obligat pel seu contingut.
3. Vigència del protocol d'adhesió
El present protocol d'adhesió entrarà en vigor a la seua firma i tindrà una duració inicial fins al final de la vigència del conveni marc, i quedarà automàticament renovat en tots els seus termes en el cas de pròrroga o renovació d'aquest, de conformitat amb el que s'ha establit en la seua clàusula deu, excepte el cas que el consorci adherit adopte acord exprés en sentit contrari a través del ple, en el termini màxim de tres mesos a partir de l'endemà a què reba la comunicació d'aquesta pròrroga o renovació per part de la Conselleria de Medi Ambient, Aigua, Urbanisme i Habitatge. En aquest cas, haurà de ser remés el certificat de l'acord plenari adoptat a la Conselleria de Medi Ambient, Aigua, Urbanisme i Habitatge en el termini màxim de quinze dies naturals comptadors a partir de l'endemà de l'adopció.
4. Resolució del protocol d'adhesió
Seran causes de resolució d'aquest protocol d'adhesió aquelles que es detallen en la clàusula tretze d'aquest conveni marc.
I en prova de conformitat amb quant antecedeix, el Sr./la Sra. ............................, president del Consorci o Entitat Local de ......................., facultat per acord del Ple de data ....................., subscriu aquest protocol d'adhesió en dos exemplars exemplar.
..............., ......... de ................ de 200...
El president/la presidenta del Consorci
ANNEX II
Condicions econòmiques d'aplicació
Els conceptes, imports i requisits d'aquest annex entraran en vigor, amb caràcter general, a la firma d'aquest conveni marc i seran actualitzats en gener de cada any conforme a l'IPC interanual per a la Comunitat Valenciana corresponent al mes d'octubre de l'any immediatament anterior. Si la firma del conveni marc fóra posterior a l'1 de gener de 2008, les condicions descrites tindran efectes retroactius a partir d'aquesta data. No obstant això, el punt 3 d'aquest annex serà substituït en tot el seu contingut una vegada s'haja establit una taula de costos que tinga com a base de càlcul l'estudi referit en el punt 5 d'aquest annex.
Els SIG de RAEE firmants d'aquest conveni marc faran front a les condicions econòmiques explicitades en aquest annex, sempre a través de l'Oficina de Coordinació que es desenvolupa l'annex III.
Els consorcis i altres entitats locals que formalitzen la seua adhesió a aquest conveni marc, percebran les compensacions econòmiques que estableix el Reial decret 208/2005, de 25 de febrer, sobre aparells elèctrics i electrònics i la gestió dels seus residus, després de la facturació prèvia dels conceptes que a continuació es detallen, siga directament o a través d'aquells agents econòmics que deleguen per a la facturació i el cobrament.
No obstant això, qualssevol entitats que, no havent formalitzat la seua adhesió a aquest conveni marc, puguen acreditar pagaments efectuats per la gestió de RAEE en el període que comprén des del 13 d'agost de 2005 fins a la data d'entrada en vigor d'aquest conveni marc podran percebre les compensacions econòmiques referides en el punt 1 d'aquest annex, amb la sol·lictud prèvia a la Comissió de Seguiment durant els 6 mesos següents a la data de la publicació.
1. Compensacions als consorcis i altres entitats locals per la gestió de RAEE des del 13 d'agost de 2005 fins a l'entrada en vigor d'aquest conveni marc.
Pel que fa a les obligacions econòmiques de les entitats gestores dels SIG de RAEE respecte dels consorcis i altres entitats locals, pel que fa a la recollida i la gestió per aquestes dels RAEE amb anterioritat a l'entrada en vigor d'aquest conveni marc, es prendrà com a data de referència el 13 d'agost de 2005 d'acord amb el que estableix la disposició final tercera del Reial decret 208/2005.
Els consorcis i altres entitats locals, com també els agents econòmics autoritzats per a la facturació i el cobrament, que acrediten pagaments efectuats en el període que comprén des del 13 d'agost de 2005 fins a la data d'entrada en vigor d'aquest conveni marc hauran de sol·licitar el pagament d'aquests, durant els 6 mesos següents a l'adhesió a aquest conveni marc.
Els conceptes pels quals els consorcis i altres entitats locals podran sol·licitar compensació econòmica seran:
- Servei de recollida selectiva: Aquells consorcis i altres entitats locals que hagen disposat d'un servei específic de recollida selectiva de RAEE durant el període de temps indicat i que puguen acreditar-ho documentalment podran sol·licitar a l'Oficina de Coordinació la gestió del pagament dels costos per part dels SIG de RAEE en els que hagen incorregut en la prestació del servei de recollida. Si el servei de recollida selectiva fóra comú per a residus voluminosos i RAEE podran sol·licitar la part proporcional a aquests.
- Servei d'emmagatzemament en ecoparc o en instal·lacions d'emmagatzemament temporal: Aquells consorcis i altres entitats locals que hagen tingut en servei un ecoparc o una instal·lació d'emmagatzemament temporal en què es recullen RAEE durant el període de temps indicat i que puguen acreditar-ho documentalment, podran sol·licitar a l'Oficina de Coordinació la gestió del pagament per part dels SIG de RAEE de la part proporcional referida als RAEE sobre els costos totals en què s'haja incorregut en la prestació d'aquest servei.
- Costos de gestió final: Aquells consorcis i altres entitats locals que durant el període de temps indicat hagen lliurat RAEE a un gestor autoritzat per a la seua valoració o eliminació i puguen acreditar-ho documentalment podran sol·licitar a l'Oficina de Coordinació la gestió del pagament dels costos per part dels SIG de RAEE que haguen assumit.
Per a la determinació dels imports que els SIG de RAEE hauran de pagar mitjançant l'Oficina de Coordinació als consorcis i altres entitats locals o agents econòmics que es deleguen la facturació i el cobrament, es consideraran les dades facilitades per les empreses adjudicatàries del servei de recollida, de les explotadores dels ecoparcs o instal·lacions d'emmagatzemament temporal i dels gestors autoritzats que hagen rebut els RAEE.
L'Oficina de Coordinació efectuarà els tràmits necessaris per a facilitar als consorcis i altres entitats locals adherits a aquest conveni marc la facturació dels imports corresponents.
Les factures emeses pels consorcis i altres entitats locals o pels agents econòmics autoritzats per a la facturació i el cobrament hauran de pagar-se en el compte bancari facilitada per aquests, dins dels 30 dies següents a la data de la factura.
2. Compensacions a la Generalitat pels costos de gestió de les llums de descàrrega en la Comunitat Valenciana des del 13 d'agost de 2005 fins a l'entrada en vigor d'aquest conveni marc
La valoració de llums de descàrrega és un servei públic de titularitat autonòmica així declarat en l'article 8.3 de la Llei 10/2000, de 12 de desembre, de residus de la Comunitat Valenciana i assumit per la Generalitat Valenciana mitjançant l'empresa pública Valenciana d'Aprofitament Energètic de Residus SA -en endavant VAERSA- en les seues instal·lacions de Buñol -València-.
Els SIG de RAEE firmants d'aquest conveni marc hauran d'assumir, en funció de la seua quota de mercat, els costos tractament d'aquests residus des del 13 d'agost de 2005 fins a la data d'entrada en vigor d'aquest conveni marc, com també aquells altres en què haja incorregut la Generalitat Valenciana o, en nom seu, VAERSA, inclosa la recollida i transport fins a les seues instal·lacions.
La Generalitat o l'empresa pública VAERSA hauran d'acreditar documentalment els costos suportats per aquesta gestió durant el període que comprén des del 13 d'agost de 2005 fins a la data d'entrada en vigor d'aquest conveni marc per a sol·licitar-ne el pagament, durant els 6 mesos següents a la data de la publicació.
Les factures hauran de pagar-se en el compte bancari facilitat per la Generalitat Valenciana, per VAERSA o pels agents econòmics autoritzats per a la facturació i el cobrament en els 30 dies següents a la data de la factura.
3. Compensacions als consorcis i altres entitats locals per la gestió de RAEE durant la vigència d'aquest conveni marc
Els SIG de RAEE firmants d'aquest conveni marc, proporcionalment a la seua quota de mercat, hauran de finançar la recollida, el transport, l'emmagatzemament i la gestió final de RAEE el servei de la qual suporten els consorcis i altres entitats locals adherides, una vegada firmat aquest conveni marc.
Inicialment pagaran un import fix per tona de RAEE gestionada en funció del sistema de recollida, transport i emmagatzemament i gestió final emprat per cada consorci o entitat local en compensació pels costos assumits per aquells. Aquests imports seran facturats pels consorcis, entitats locals o agents econòmics que es deleguen per a la facturació i el cobrament, als SIG de RAEE a través de l'Oficina de Coordinació de forma diferenciada als imports referits en el punt 1 d'aquest annex.
- Servei de recollida selectiva en ecoparc o en instal·lacions d'emmagatzemament temporal: Aquells consorcis i altres entitats locals que disposen d'un servei d'ecoparc o una instal·lació d'emmagatzemament temporal en què es recullen RAEE i que puguen acreditar-ho documentalment podran sol·licitar a l'Oficina de Coordinació el pagament dels costos en què incórreguen en la prestació del servei d'emmagatzemament, segons el tipus d'emmagatzemament, tal com es detalla en el quadre següent.

Les opcions d'agrupació referides es detallen en l'annex IV d'aquest conveni marc.
- Servei de transport des d'ecoparc o de les instal·lacions d'emmagatzemament temporal: Aquells consorcis i altres entitats locals que efectuaren el trasllat de RAEE des d'un ecoparc o instal·lació d'emmagatzemament temporal fins a les instal·lacions d'un gestor autoritzat, amb l'acord previ amb l'Oficina de Coordinació, podran sol·licitar d'aquesta el pagament del servei, d'acord amb la taula següent:

Per a temps de transport superiors a 60'l'import de la compensació per transport es veurà incrementat en 10 €/t per cada 30'o fracció addicionals.
Aquest servei es prestarà en tant que no es troben operatives les instal·lacions de recollida selectiva i centres de residus voluminosos previstos en els plans zonals de residus de la Comunitat Valenciana.
4. Campanyes de comunicació i sensibilització social
La Conselleria de Medi Ambient, Aigua, Urbanisme i Habitatge i els SIG de RAEE firmants d'aquest conveni marc, mitjançant l'Oficina de Coordinació, realitzaran campanyes de comunicació i sensibilització social de forma conjunta.
Aquestes campanyes d'informació, conscienciació ciutadana i sensibilització ambiental tindran com a objectiu donar a conéixer l'existència i funcionament dels fluxos de recollida de RAEE i augmentar el grau d'eficàcia d'aquests, amb vista a facilitar l'èxit dels objectius ecològics que es proposen en el Reial decret 208/2005, de 25 de febrer, sobre aparells elèctrics i electrònics i la gestió dels seus residus.
Aquestes campanyes es referiran de manera conjunta a totes les categories de residus d'aparells elèctrics i electrònics, aniran dirigides tant als ciutadans com als distribuïdors i instal·ladors i el seu àmbit territorial serà la Comunitat Valenciana, per la qual cosa es realitzaran en castellà i valencià. La traducció dels textos al valencià correspondrà a la Conselleria de Medi Ambient, Aigua, Urbanisme i Habitatge.
La comissió de seguiment haurà d'aprovar tant els pressupostos anuals per a les campanyes de comunicació i sensibilització social com el contingut d'aquestes, i acordarà el muntant econòmic que es destinarà a cadascuna en funció de l'objectiu que es pretenga i a l'àmbit d'aplicació en què es desenvolupe.
Amb caràcter general, les campanyes de comunicació s'executaran en la seua totalitat i es facturaran durant l'any natural, i podran prorrogar-se tres mesos per acord de la comissió de seguiment. En cap cas podran acumular-se fons de comunicació per un període superior a l'any posterior a què corresponguen.
La quantitat total destinada a campanyes de comunicació i sensibilització social es calcularà en funció de la població vinculada de la Comunitat Valenciana i de l'import indicat en cadascuna de les autoritzacions de les entitats gestores dels SIG de RAEE firmants d'aquest conveni marc. Per a obtenir la població vinculada d'un any determinat es prendrà com a referència l'última dada disponible oferida per l'INE de població vinculada i de població empadronada a la Comunitat Valenciana per a un mateix any i es realitzarà una projecció lineal a l'any objecte de càlcul.
5. Revisió de les condicions econòmiques
Els SIG de RAEE firmants d'aquest conveni marc hauran de realitzar un estudi dels costos reals de gestió de RAEE a la Comunitat Valenciana a arrel de l'efectiva posada en marxa dels plans zonals de residus de la Comunitat Valenciana, i hauran de considerar la transició de l'escenari actual al futur.
Aquest estudi haurà de realitzar-se en el termini màxim d'1 any a partir de la data de la firma d'aquest conveni marc, i serà costejat pels SIG de RAEE firmants d'aquest conveni.
La comissió de seguiment encarregarà aquest estudi en el termini de dos mesos a partir de la data de la firma d'aquest conveni marc i serà l'òrgan de control i seguiment d'aquest.
Una vegada finalitzat l'estudi de costos, i amb el vistiplau d'ambdues parts, els seus resultats serviran de base per al càlcul de les noves condicions econòmiques que substituiran les reflectides en el punt 3 d'aquest annex. Les noves condicions econòmiques entraran en vigor a partir del dia en què la comissió de seguiment les aprove. Si per causa de la dificultat del càlcul efectiu dels costos o per no arribar a un acord entre les parts es retarda la seua entrada en vigor, s'aplicarien amb efectes retroactius des de l'1 de gener de 2009.
6. Facturació
Els consorcis i altres entitats locals hauran d'emetre i enviar, dins del mes següent al període mensual que s'haja de facturar, una factura a l'Oficina de Coordinació pels conceptes i les quantitats establides en aquest annex, a les quals s'afegirà l'IVA corresponent. La facturació podrà realitzar-se per períodes de sis mesos, després de la comunicació prèvia de l'entitat emissora de la factura a l'Oficina de Coordinació.
De forma alternativa al que preveu el paràgraf anterior i en el cas que la prestació de qualsevol dels serveis previstos en aquest annex el realitze una entitat pública o privada diferent del mateix consorci o entitat local adherida, aquesta podrà facturar, després de la delegació prèvia expressa per acord plenari dels drets de facturació i cobrament. A partir d'aquest moment, l'emissió de factures i la presentació de la documentació justificativa necessària, la realitzarà directament l'entitat designada a aquest efecte. Qualsevol modificació haurà de ser aprovada a través del ple i comunicada pel consorci o entitat local a la Conselleria de Medi Ambient, Aigua, Urbanisme i Habitatge i a l'Oficina de Coordinació, en el termini màxim de quinze dies naturals des que es produïsca aquest canvi.
L'Oficina de Coordinació posarà a disposició de totes les entitats responsables d'efectuar la facturació una aplicació informàtica, en el termini d'1 any a partir de la data de la firma d'aquest conveni marc, que haurà d'incloure tant les plantilles de facturació com aquells altres documents que s'hagen d'emplenar per a acreditar el dret de cobrament. La comissió de seguiment encarregarà aquesta aplicació informàtica en el termini de dos mesos a partir de la data de la firma d'aquest conveni, aplicació que serà costejada pels SIG de RAEE firmants d'aquest.
La Conselleria de Medi Ambient, Aigua, Urbanisme i Habitatge valorarà la possibilitat d'establir, si fóra el cas, un servei d'ajuda a les entitats emissores.
ANNEX III
Oficina de coordinació
A l'efecte de complir el que estableix la clàusula quarta d'aquest conveni marc es crearà una Oficina de Coordinació que haurà d'estar integrada per tots els SIG de RAEE autoritzats en la Comunitat Valenciana i firmants d'aquest conveni marc.
L'Oficina de Coordinació de les entitats gestores dels sistemes integrats de gestió de RAEE autoritzats a la Comunitat Valenciana haurà de tenir el seu àmbit d'actuació, com a mínim, en tota la Comunitat Valenciana i haurà d'estar operativa en el termini indicat en l'autorització obtinguda per cadascun dels SIG de RAEE firmants d'aquest conveni marc.
Les tasques que durà a terme aquesta oficina seran, com a mínim, les següents:
- Permetre que els consorcis i altres entitats locals puguen requerir la recollida dels RAEE emmagatzemats per aquests mitjançant un únic procediment de sol·licitud.
- Establir un únic procediment de seguiment i control dels serveis de recollida que assegure la prestació del servei de recollida de manera adequada.
- Gestionar la recepció de les factures emeses pels consorcis, altres entitats locals i la resta d'agents implicats en la gestió dels RAEE a la Comunitat Valenciana pels costos definits en l'annex II d'aquest conveni marc, com també el posterior procés de pagament dels SIG de RAEE.
- Facilitar el procés de facturació dels costos assumits per les entitats locals, per la gestió dels RAEE a cada entitat gestora de SIG, conforme al contingut i resultat dels serveis de recollida realitzats. Amb aquest fi haurà de posar a disposició de totes les entitats responsables d'efectuar la facturació una aplicació informàtica en la forma que s'indica en l'annex II d'aquest conveni marc.
- Coordinar l'adjudicació i el lliurament dels contenidors de RAEE als consorcis, entitats locals i la resta d'agents implicats en la gestió dels RAEE a la Comunitat Valenciana.
- Mantenir al dia el llibre de registre d'incidències i recollides que s'esmenta en el punt 8 de l'annex IV d'aquest conveni marc.
- Posar a disposició dels ciutadans i de tots els agents integrants de la cadena de gestió, un número d'atenció telefònica amb horari d'oficina, una adreça postal a la Comunitat Valenciana i una pàgina web que permeta tant l'accés a informació bàsica sobre el funcionament dels SIG de RAEE, com el coneixement de les accions de sensibilització en curs i l'accés aplicació informàtica que permeta la facturació.
- Dissenyar i proposar a la comissió de seguiment del conveni marc campanyes anuals d'informació i sensibilització sobre la gestió correcta dels residus d'aparells elèctrics i electrònics.
- Emmagatzemar i distribuir el material de les campanyes de comunicació aprovades per la comissió de seguiment en la forma que aquesta li indique.
- Subministrar, en temps i forma, la informació que li sol·licite aquesta Conselleria de Medi Ambient, Aigua, Urbanisme i Habitatge i que quede dins de les competències assignades en aquest conveni marc.
- Aquelles altres tasques que de conformitat amb la valoració del funcionament d'aquesta oficina determine la comissió de seguiment del conveni marc.
ANNEX IV
Condicions mínimes exigibles en la recollida, el transport i la gestió dels RAEE
1. Punts de lliurament de RAEE als sistemes municipals de recollida selectiva
A l'efecte de la recollida selectiva i el trasllat de tots els residus d'aparells elèctrics i electrònics a les instal·lacions de tractament, es consideraran punts de lliurament els punts en què els usuaris lliuren els residus als serveis municipals, organitzats bàsicament en quatre tipus de serveis:
- Els ecoparcs fixos o mòbils.
- El propi domicili, per a la recollida domiciliària de residus voluminosos mitjançant avisos.
- La via pública, per a la recollida de residus en punts de recollida i abandó.
- La recollida en massa amb posterior selecció.
- Qualsevol altre dels sistemes de recollida municipal de residus previstos pels entitats locals, d'acord amb la seua capacitat d'autoorganització.
En el cas que les ordenances municipals prevegen la recepció de residus no procedents de llars particulars, seran punts de lliurament els que establisca la corresponent ordenança, ja siguen els ecoparcs fixos o els centres d'emmagatzemament municipal.
2. Punts de recollida de RAEE per part de l'Oficina de Coordinació de SIG
Es consideraran punts de recollida de RAEE els punts d'emmagatzemament dels RAEE recollits selectivament, des d'on l'Oficina de Coordinació de SIG organitzarà la seua recollida amb periodicitat suficient.
Alternativament, els consorcis i entitats locals podran transportar i lliurar els RAEE en les instal·lacions d'emmagatzemament assenyalades per l'Oficina de Coordinació de SIG.
3. Condicions i lliurament i trasllat dels RAEE fins als punts de recollida municipal
El trasllat dels RAEE des dels punts de lliurament fins als punts de recollida es farà de manera que s'afavorisquen les operacions de reutilització dels residus com a aparells sencers i que no s'impossibilite les operacions posteriors de descontaminació i reciclatge.
4. Condicions d'emmagatzemament dels RAEE en els punts de recollida municipal
Les instal·lacions de titularitat municipal on s'emmagatzemen els RAEE hauran de complir, com a mínim, els requisits tècnics recollits en l'annex IV del Reial decret 208/2005, de 25 de febrer, sobre aparells elèctrics i electrònics i la gestió dels seus residus.
Els RAEE lliurats s'emmagatzemaran utilitzant siga les gàbies i els contenidors que subministren els SIG, o siga els facilitats pels diferents gestors de residus que intervinguen en la seua gestió, o bé els que ja dispose el mateix municipi, sempre que els models de contenidors escollits no entorpisquen la recollida que organitze l'Oficina de Coordinació de SIG.
En funció del tipus d'instal·lació municipal i de l'espai que es puga dedicar a la gestió dels RAEE, es poden plantejar les següents agrupacions d'emmagatzemament:
Opció 1:

Opció 2

Opció 3:

Seran possibles altres tipus d'agrupacions sempre que no es dificulte ni la recolllida ni la gestió posterior dels residus.
Per als RAEE que s'emmagatzemen en el mateix contenidor que la ferralla fèrrica recollida en les instal·lacions municipals, la totalitat del contingut del contenidor haurà de ser gestionat a través de l'Oficina de Coordinació de SIG, i en aquest cas rebran una compensació per aquella ferralla no classificada com a RAEE, a preu de mercat, segons informe el centre d'emmagatzemament temporal receptor dels residus.
En el cas que els RAEE emmagatzemats en els punts municipals no siguen recollits per encàrrec de l'Oficina de Coordinació de SIG, aquests no seran comptabilitzats com a recollits selectivament, ni l'ens local rebrà cap compensació per ells.
Aquells municipis que vullguen rebre RAEE no procedents de llars particulars, els hauran d'emmagatzemar de manera separada a la resta de residus municipals, o bé, si els emmagatzemen junt amb els d'origen domèstic, hauran de poder justificar documentalment, quina quantitat dels RAEE emmagatzemats prové de llars particulars.
5. Identificació i equipament dels punts de recollida municipal
Els consorcis i entitats locals que arrepleguen RAEE de manera selectiva i s'adherisquen al conveni marc, comunicaran a l'Oficina de Coordinació de SIG la informació següent:
- Llista de punts de recollida de RAEE existents en cada municipi, aportant informació sobre la seua adreça, persona responsable i les dades de contacte.
- Model d'emmagatzemament proposat, segons opcions, juntament amb el tipus i la quantitat de gàbies o contenidors que es dedicaran en cada punt de recollida a l'emmagatzematge de RAEE.
6. Gestió dels RAEE en els punts de recollida
Els RAEE recollits selectivament no podran ser de nou comercialitzats ni desmantellats pels consorcis, entitats locals o els seus concessionaris i s'hauran de lliurar-se tal com s'han arreplegat a l'Oficina de Coordinació de SIG. No obstant això, els SIG podran acordar amb les entitats locals la possibilitat de lliurar els RAEE, o determinats grups d'aquests, a tercers dedicats a la reutilització d'aquells com també les condicions d'aquest lliurament.
7. Sol·licitud de servei de recollida de RAEE i condicions del servei
Els consorcis, entitats locals o els concessionaris de l'explotació de les instal·lacions de recollida de RAEE, sol·licitaran el servei de retirada i substitució dels contenidors de RAEE mitjançant un dels sistemes següents
- Plataforma informàtica de gestió posada a disposició per part de l'Oficina de Coordinació.
- Plataforma d'atenció telefònica posada a disposició per part de l'Oficina de Coordinació.
En el cas en què el consorci o l'entitat local opte per transportar per mitjans propis els residus d'aparells elèctrics i electrònics recollits selectivament, sol·licitarà a l'Oficina de Coordinació, mitjançant un dels dos sistemes més amunt esmentats, que li indique a quina instal·lació de gestió de RAEE ha de lliurar-los.
La sol·licitud es realitzarà per a aquells contenidors que almenys estiguen plens en un 80% de la seua capacitat, i en aquesta s'haurà d'indicar per a quines agrupacions de residus es requereix el servei, com també les unitats d'emmagatzemament que s'han de retirar o lliurar.
La resposta de la sol·licitud de retirada de RAEE dels punts de lliurament s'haurà de prestar dins dels quatre dies laborables següents a la data de sol·licitud del servei.
8. Control en els serveis de recollida de RAEE per part de l'Oficina de Coordinació de SIG i de la Comissió de Seguiment del Conveni
A través de la plataforma informàtica de gestió posada en marxa per l'Oficina de Coordinació de SIG, s'haurà de portar un llibre de registre, on s'hauran d'anotar les sol·licituds de servei rebudes i la data de realització del servei, indicant el pes de RAEE retirat o, si no n'hi ha, les unitats de RAEE retirades.
El registre de serveis serà completat, ja siga en origen o en destinació, amb els pesos nets de cada unitat d'emmagatzemament retirada. Quan es retiren conjuntament més d'un grup de RAEE, serà necessari detallar les quantitats per grup.
El consorci o l'entitat local serà responsable que el contingut dels contenidors recollits per l'Oficina de Coordinació de SIG s'ajuste al que estableixen les agrupacions per tipus.
L'Oficina de Coordinació de SIG haurà de portar un llibre de registre d'incidències amb els serveis de recollida realitzats fora del termini previst, com també amb els contenidors retirats el contingut dels quals en impropis, és a dir de residus no considerats RAEE, siguen superiors al 5% del seu pes net, i no es consideraran com a impropis aquella ferralla fèrrica que acompanye el contenidor de línia blanca sense fred.
Respecte a la presència d'impropis, s'hauran d'acordar mesures correctores en la Comissió de Seguiment per a adoptar pels consorcis o les entitats locals. Si transcorreguts 6 mesos de l'aplicació de les mesures correctores persisteix la presència d'impropis fora dels límits fixats, se'n suspendrà la recollida i la seua compensació.
Respecte a la denúncia de repetits serveis de recollida fora del termini establit o amb incidències greus, la comissió de seguiment estudiarà els motius i proposarà les corresponents mesures correctores o compensatòries, si escauen.
La comissió de seguiment d'aquest conveni marc revisarà i analitzarà les incidències recollides en el corresponent llibre de registre de l'Oficina de Coordinació, establint les mesures necessàries per a la seua solució.